**Позив за пријаву студената за учешће у Еразмус+ комбинованом интензивном програму - *Blended Intensive Program (BIP)***

**Назив програма:**„Advanced Tools for Multidisciplinary Machine Learning and Big Data: Data Science for future Medicine, Industry, Business, Education and Environment“ („Напредни алати за мултидисциплинарно машинско учење и велике податке: наука о подацима из области медицине, индустрије, пословања, образовања и заштите животне средине у будућности“)

**Организатор**: Технички универзитет у Либерецу, Чешка

**Партнерске институције**:

* Универзитет у Крагујевцу, Србија
* Технички универзитет на Криту, Грчка
* Универзитет Егејског мора, Грчка

Еразмус+ комбиновани интензивни програм - *Blended Intensive Program (BIP)* је нови програм Еразмус мобилности који подржава комбиновану *(blended)* мобилност студената. У оквиру ове мобилности, студенти ће похађати део овог програма виртуелно, путем дигиталних алата, a други део ће се реализовати физичким присуством на институцији организатора програма.

Виртуелни део програма ће се реализовати у периоду **од марта до априла 2022.** године, у трајању од 40 сати, укључујући теоријска предавања и практичне вежбе. На крају курса студентима ће бити додељени пројекти који треба да се припреме и представе на **летњој школи која ће се одржати на Техничком универзитету у Либерецу, Чешка, у јулу месецу 2022.** године у трајању од 5 радних дана и 2 дана за путовање (35 сати наставе, презентација пројеката, дискусије, размена  идеја).

**Предавачи:** реномирани професори са горе наведених партнерских институција

**Језик предавања**: енглески

**Области**:основе машинског учења, дубоко учење, аналитика података и екстракција карактеристика, манипулација великим подацима, базе података за моделирање и складиштење података, вишескално моделирање, виртуелна и проширена реалност, обрада сигнала и слике, моделирање и симулација,*In Silico* клиничка истраживања

**На конкурс се могу пријавити** студенти свих нивоа академских студија инжењерских наука, медицине, информационих технологија и развоја компјутерских игара.

Студенти по завршетку програма добијају **Еразмус сертификат**о похађању овог    Еразмус+ комбинованог интензивног програма - *Blended Intensive Programs (BIP)*и**3 EСПБ бода**.

За више информација погледати [БРОШУРУ](https://kg.ac.rs/doc/BIP%20Ceska.pdf).

[**ЛИСТА ПОТРЕБНИХ ДОКУМЕНАТА ЗА ПРИЈАВУ**](https://kg.ac.rs/doc/BIP%20studenti%20dokumenta%20za%20prijavu.pdf)

**Рок за достављање пријава: 31. јануар 2022. године**.

**Напомене**:

1. Уколико не поседујете званичан сертификат о познавању енглеског језика, потврду може издати и предметни наставник или школа страних језика. [Молимо преузмите форму](http://kg.ac.rs/Docs/Uni_Kragujevac_Language_Assessment_Sheet.pdf).

2. Уколико се на конкурс пријављује студент са инвалидитетом, неопходно је да поред обавезне пријавне документације достави и доказе који потврђују инвалидитет кандидата.

3. По завршетку Конкурса, Одељење за међународну сарадњу Универзитета у Крагујевцу врши техничку проверу достављене документације. Комисија за реализацију програма мобилности студената Универзитета у Крагујевцу врши академску процену свих пријава у складу са [Правилима и условима за евалуацију и селекцију студената, наставног и ненаставног кадра Универзитета у Крагујевцу за мобилност у оквиру Еразмус+ програма](https://kg.ac.rs/Docs/Pravila_i_uslovi_za_evaluaciju_i_selekciju_mobilnost_Erazmus_plus.pdf) и прави коначну ранг листу пријављених кандидата. Приликом евалуације пријава предност ће бити дата кандидатима са инвалидитетом.

4. Пријаве које нису достављене до наведеног рока и/или су непотпуне неће бити узете у разматрање.

5. Курс ће бити реализован уколико се на Конкурс пријави довољан број студената.

**Учешће у комбинованом интензивном програму је бесплатно**.

Похађање  летње школе на Техничком универзитету у Либерецу, Чешка, финасираће се из Еразмус+ програма. Индивидуална подршка  износи   70 евра по дану,  а студенти који су у неповољном социоекономском положају имају право на додатак у износу од 100 евра, као  и право на путне трошкове.

* Сви селектовани кандидати су у обавези да самостално обезбеде одговарајуће здравствено осигурање.
* Селектовани студенти самостално организују пут и сносе трошкове путовања, уз додатну финансијску подршку   у случају „зеленог путовања“ (*green travel*).

Пријавну документацију можете послати електронским путем на erasmus.outgoing@kg.ac.rs, са обавезно попуњеним предметом мејла (Subject): Prijava na BIP konkurs, vaše ime i prezime

Уколико имате питања, можете нас контактирати путем мејла: erasmus.outgoing@kg.ac.rs

За све додатне информације посетите <https://kg.ac.rs/vest.php?vest_je=3546>